**ОТВОРЕН ПОВИК ЗА НАСТАВНИЦИ ВО СРЕДНИ УЧИЛИШТА И ПРЕТСТАВНИЦИ НА ГРАЃАНСКИ ОРГАНИЗАЦИИ**

Обука за градење на капацитетите на наставници во средни училишта и претставници на граѓански организации од Северна Македонија на темите справување со минатото и меѓукултурен дијалог

***Регионалната канцеларија за младинска соработка (РКМС), преку локалната канцеларија во Северна Македонија, ги поканува наставниците од средните училишта и претставниците на граѓанските организации да учествуваат на обуката насочена кон збогатување и продлабочување на знаењето на темите справување со минатото и меѓукултурен дијалог.***

**ЦЕЛИ НА ОБУКАТА:**

Зајакнувањето на професионалните вештини на наставниците од средните училишта и претставниците на граѓанските организации е еден од главните домени на работа на локалната канцеларија на РКМС во Северна Македонија, со оглед на суштинската улога на наставниците и претставниците на граѓанските организации во градењето и промоцијата на долгорочен и одржлив мир.

Имајќи го ова предвид, главната цел на обуката е да го продлабочи знаењето и да ги зајакне вештините на наставниците и претставниците на граѓанските организации за пронаоѓање и избор на правилните форми и алатки за комуникација при работа на теми од областа на справување со минатото и меѓукултурен дијалог.

По завршувањето на тридневната обука месец, се очекува дека учесниците ќе ги стекнат следниве придобивки и знаења:

* запознавање со концептите на справување со минатото и меѓукултурен дијалог
* способност да се идентификуваат алатките, механизмите и различните начини за справување со минатото
* способност да се создадат услови за ефективна комуникација која иницира меѓукултурен дијалог
* стекнување на знаење за како да се применат вештините стекнати на обуката при секојдневните работни активности
* стекнување на теоретска основа за подготовка и елаборирање на содржини од програмските теми (вклучувајќи и стекнување на разбирање за подготовка на програмски содржини што се родови и различности од друг вид)

Тридневната обука ќе се одржи во хотел *Тетекс Арена*, Попова Шапка, Северна Македонија со физичко присуство, земајќи ги предвид сите важечи и постечки КОВИД-19 протоколи.

Изборот на учесници за обуката ќе се направи на принципот на застапеност на различните родови и општествени групи. По завршувањето на обуката, учесниците кои целосно земале учество во програмата, покрај останатите придобивки ќе добијат и сертификат за активно учество.

**КРИТЕРИУМИ ЗА УЧЕСТВО:**

Обуката за градење капацитети е наменета исклучиво за наставници од средни училишта и претставници на граѓански организации од Северна Македонија кои покажуваат интерес или би сакале да продолжат да работат на теми од областите на справување со минатото и меѓукултурен дијалог.

**Кандидати кои може да аплицираат се:**

* Наставници од средните училишта и претставници на граѓански организации кои имаат за цел да создадат програмски содржини од областите на справување со минатото и меѓукултурниот дијалог
* Кандидати кои покажуваат интерес и мотивација за работа на програмски содржини од областите на справување со минатото и меѓукултурен дијалог во нивната секојдневна работа
* Кандидати кои покажуваат интерес во регионална соработка и работата на Регионалната канцеларија за младинска соработка
* Кандидати со особена почит и вреднување на принципите на различност, родова еднаквост и човекови права

 **КРАЕН ДАТУМ ЗА ПРИЈАВУВАЊЕ:**

Повикот за пријавување е отворен до **23 септември 2021, 23:59 ч.**

**ПРИЈАВУВАЊЕ:**

Доколку оваа можност е од Ваш интерес и ги исполнувате горенаведените барања за учество, ве молиме испратете ја вашата пријава за учество преку следнава форма:
<https://forms.gle/Zaq6WpYmjqePuEAB9>

**ЗАБЕЛЕШКА:**

Учесниците ќе бидат избрани во согласност со критериумите наведени во повикот за пријавување на обуката со земање предвид еднаква родова и географска застапеност, како и застапеност на различните општествени групи.

**Избраните кандидати за обуката ќе бидат известени преку електронската адреса
(e-mail) наведена во пријавата, најдоцна до 26 септември 2021.**

За сите дополнителни прашања, ве молиме контактирајте со локалната канцеларија на РКМС во Северна Македонија, преку електронската адреса: tanja.paneva@rycowb.org

**ВАЖНИ ТЕХНИЧКИ И ЛОГИСТИЧКИ ИНФОРМАЦИИ**

**Датуми на обуката:**
04 – 06 oктомври

**Времетраење:**  3 дена

**Место:** хотел *Тетекс Арена*, Попова Шапка

**Број на учесници**: 20

**Јазик на кој ќе се изведува обуката:** Македонски

Трошоците за превоз и сместување ќе бидат целосно покриени.

**\*ВАЖНО ИЗВЕСТУВАЊЕ:**

Во согласност со важечките здравствени протоколи издадени од Владата на Северна Македонија, секој учесник потребно е да поседува вакцинален сертификат со примени две дози од вакцината против КОВИД-19 или сертификат од признаена здравствена установа со кој се докажува заздравување од инфекција со КОВИД-19 во последните 45 дена, сметајќи од денот на целосното оздравување.

**ЗА ОРГАНИЗАТОРОТ:**

**Регионалната канцеларија за младинска соработка (РКМС)** функционира како независен институционален механизам и е основана од договорните страни во регионот Западен Балкан 6 (ЗБ6): Албанија, Босна и Херцеговина, Косово\*[[1]](#footnote-2), Црна Гора, Северна Македонија и Србија, насочена кон поддршка на процесот на помирување и соработка помеѓу младите од регионот преку програми за младинска размена. За повеќе информации за РКМС, ве молиме посетете ја страницата: [www.rycowb.org](http://www.rycowb.org)

1. \*Ваквото определување е без оглед на статусот и истото е во согласност со Резолуцијата 1244/1999 на Советот за безбедност на Обединетите нации и мислењето на Меѓународниот суд на правдата во врска со декларацијата за независност на Косово. [↑](#footnote-ref-2)